gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl en gl gl gl gl gl de en sv fr de de gl gl gl gl gl es gl pt gl gl gl gl gl gl gl gl es gl gl gl gl gl gl gl pt gl gl gl gl gl gl gl es fr gl gl gl gl gl gl gl gl gl gl gl gl en en gl en gl gl gl pt gl gl gl es en gl gl gl gl gl es es gl gl es gl es gl gl gl gl gl gl gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - José Luís Sucasas - Hai días que mellor sería non abrilos
Domingo, 25 de setembro de 2022
É sabido que as cousas que mal empezan acostuman rematar mal, pero a nosa memoria é tan fráxil para os fracasos que case nunca nos dá o aviso. O sábado que pasou, a miña santa e máis eu estabamos invitados a unha cea na casa duns amigos nos arredores de Lalín e como pasabamos a fin de semana na Arousa, dispuxémonos a cruzar vales, ríos e montañas aí contra as oito do serán. Preto xa de Caldas, e cando entrabamos nunha gasolineira para darlle de beber á besta, caemos na conta de que esqueceramos a carteira dos cartos. Así que, volta para a casa; e despois, volta a parar na gasolineira; e cando chegamos a Lalín faltaba nada para as once da noite e xa os comensais andaban a voltas co segundo prato.
Seguindo un criterio igualitario asemade segregacionista, os anfitrións sentaron nunha metade da mesa as mulleres e os homes na outra metade. A min tocoume en fronte un albeite de barba mesta e corpudo. “E logo que vos parece que o Bloque fichase ó fillo de Cuíña, que escribe no Xornal, ese periódico do Bloque, e faino en castelán”, escoiteille dicir ó pouco de eu chegar. Coa culler de arroz caldoso en suspenso entre o prato e a boca aberta, eu pensei “¿Pero de que póla caeu este?” Xa había tempo que non escoitaba tantas inexactitudes en tan poucas palabras, e nun tris estiven de replicarlle que oíra campás pero non sabía onde. Pero non o fixen, seguramente por nugalla.
Aínda non recuperado do susto anterior, e abordando o asunto do galego no ensino, un señor totalmente descoñecido para min e que sentaba á beira do albeite, soltou: “Eu botei moito tempo en Cataluña e impuxéronme o catalán. E a min imposicións nada, eh! E aquí quixeron facer igual, e os idiomas non se poden impoñer. Aquí nunca houbo problema co idioma e o galego nunca estivo prohibido. Cadaquén falou sempre no  que lle petaba, que é o que ten que ser. E se hai que escoller, eu querería saber inglés, e despois castelán, e despois galego...” Un empresario filo-socialista apoiaba o estudio do galego e defendía a tese de que toda a lea montada arredor do idioma era culpa da clase política, que o tal problema non existían a sociedade.  Un ex-comisario da policía bailaba entre o si e mailo non, esparexendo tanto os razoamentos que por veces remataba falando dos viños de Monterrei ou traducindo falares propios da raia. O kafkiano era que discutiamos sobre a desutilidade do galego e faciámolo en galego. Namentres, a metade feminina da mesa parolaba alegre e distendida en castelán sobre extremos que non chegaban ata as miñas orellas.
Nalgún intre da regueifa cheirei rancor e desprezo nas palabras do descoñecido. Como non me gusta perder o tempo falando para xordos nin me paga a Xunta para ensinar ó que  non sabe, o caso é que me fun envelenando en silencio e, antes de estoupar, optei por erguerme da mesa e coa escusa de botar un cigarro, saín fóra ó xardín. A mesma forza ou mais que me botou porta fóra, coutábame tamén de volver entrar. E non o fixen ata que se trazou de marchar. Por suposto,  a muller afeoume o feito: “pareces o teu fillo enrabechado”. Non me doe que che recorde ó teu fillo, díxenlle eu.
Pareceu comprenderme, pero cando chegamos de volta á casa esqueceuse da miña condición de guerreiro ferido e necesitado de alivio, e venceuna o sono. Hai días que era mellor nin abrilos sequera, pensei, no meu insomnio sen consolo.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Naceu no ano 1959 en Cadrón, parroquia de tres lugares que son fronteira entre Lalín e Agolada. Na actualidade traballa de administrativo de obra no sector da construcción.
Historias de Cadrón (06/05/2010)
Memoria de dúas labazadas (29/04/2010)
Democracia tamén rima con falacia (20/04/2010)
De Alfonso X O Sabio a Zarrías I o Reparador (09/04/2010)
A triste historia do boi de Abonxo e mailo conselleiro Fariña (30/03/2010)
Defensa dun virachaquetas calquera (16/03/2010)
Un Soñar no Mar da Tranquilidade (09/03/2010)
Sainete de tres no Currás (26/02/2010)
Chámome Adolfo... Adolfo Domínguez (22/02/2010)
No principio foi Bush, como puido ser outro calquera (01/02/2010)
Un niño de ratos roxos e nacionalistas (20/01/2010)
A vida é puro conto, maiormente (05/01/2010)
Un home remexendo no colacao (20/12/2009)
Nin contigo nin sen ti teñen os meus males remedio (02/12/2009)
A mosca xaxá e mailo gobernador (20/11/2009)
Non digas política, di Pepe (Blanco, Montilla, Cuiña, Crespo...) (23/10/2009)
Iste vaise, aquel vaise e.. (13/10/2009)
Aí vén o Santiago de estrelas cuberto (26/07/2009)
A viaxe da pobreza segura á riqueza incerta (19/07/2009)
Grazas polo paraíso (12/07/2009)
A señora Lago, Galiza e máis eu (05/07/2009)
Estamos feitos de consumo e produción (28/06/2009)
Imos de mitin, ¿vés? (21/06/2009)
A maioría silandeira (14/06/2009)
O noso é chuzar (07/06/2009)
A realidade contada (31/05/2009)
Máis política. Menos relixión (24/05/2009)
Na proclamación de Guillerme andei por aí (17/05/2009)
Éxito e glamour na Consellaría de Economía e Industria (10/05/2009)
As ideas e mailas persoas (26/04/2009)
Xogo, especulación, empresa (19/04/2009)
A factura do hospital (13/04/2009)
Economía de primeiros auxilios (05/04/2009)
Por onde entra a calor, o frío tamén pode (29/03/2009)
O cumio do G-2500: A refundación do nacionalismo (22/03/2009)
O poder psicotrópico dos números (15/03/2009)
Ademais o tractor é meu (08/03/2009)
Eu tamén son K (01/03/2009)
O futuro xa está aquí (22/02/2009)
¡Mira que somos reparados! (15/02/2009)
Balance dunha lexislatura (01/02/2009)
Economía: Lección 1 (09/01/2009)
A descuberta do punto G da economía (17/11/2008)
A maldita especulación (03/11/2008)
A proclamación de Quintana: eu non estaba alí (10/10/2008)
A propósito de Steiner (16/09/2008)
A historia sen fin de Santiago de Zebedeo (02/09/2008)
As cousas como son, aínda que non o parezan (14/08/2008)
Economía: lección 0 (28/07/2008)
O día que toleou Virginia R. Mateos (01/07/2008)
Hai un paquete para ti (17/06/2008)
Deus, Eurovisión e nacionalismo (05/06/2008)
Os beneficios para min, as perdas a repartir (22/05/2008)
Galegos na corte do Rei Carolo (29/04/2008)
A democracia no rural: 5.000 palcos da música (17/04/2008)
Brainstorming á galega (03/03/2008)
Así coma quen (17/02/2008)
Eu non son español (01/02/2008)
O inventor da apañadora de votos (24/01/2008)
O primo de Rajoy e mailo meu cuñado cambote (08/01/2008)
A xénese da cor maxenta (21/12/2007)
Hai algo alén da política e dos políticos? (09/12/2007)
Do amiguismo á discriminación positiva (20/11/2007)
Un respecto para a política (08/11/2007)
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto